ທ່ານ John Kerry ​ກ່າວວ່າ ຂໍ້ຕົກລົງນິວເຄລຍ ກັບອີຣ່ານ ຈະເຮັດໃຫ້ໂລກ ປອດໄພຕື່ມຂຶ້ນ
ລັດຖະມົນຕີ ຕ່າງປະ​ເທດ John Kerry ກ່າວວ່າ ການຈັດຕັ້ງປະຕິບັດ ຂໍ້ຕົກລົງນິວເຄລຍ ກັບອີຣ່ານ ຈະເຮັດໃຫ້ໂລກ ມີຄວາມປອດໄພຕື່ມຂຶ້ນ .
ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ຜູ້ທີ່ ໄດ້ຫລີ້ນບົດ ບາດອັນສຳຄັນ ຢູ່ໃນລັດຖະບານທ່ານ Obama ໃນຄວາມພະຍາມເພື່ອໃຫ້ໄດ້ມາຊຶ່ງຂໍ້ຕົກລົງນິວເຄລຍສາກົນ ກັບອີຣ່ານ ບັດນີ້ ກຳລັງຫາທາງຊັກຊວນໃຫ້ ບັນດາສະມາຊິກ ສະພາສະຫະລັດທີ່ຍັງມີຄວາມລັງເລໃຈຢູ່ກ່ຽວກັບການຈັດຕັ້ງ ປະຕິບັດຂໍ້ຕົກລົງດັ່ງກ່າວ ຈະເຮັດໃຫ້ໂລກ ມີຄວາມປອດໄພ ຫລາຍຂື້ນແລະໃນທີ່ສຸດເປີດໂອກາດຢ່າງອຶ່ນລະຫວ່າງສະຫະ ລັດ ແລະອີຣ່ານ ຢູ່ໃນການສຳພາດກັບ ວີໂອເອ ພະແນກພາສາເປີເຊຍ ທ່ານ Kerry ກ່າວວ່າ ທ່ານມີຄວາມໝັ້ນໃຈວ່າບັນດາສະມາຊິກສະ ພາຈະເຂົ້າໃຈວ່າ ການບໍ່ສາມາດໃຫ້ການອະນຸມັດຕໍ່ຂໍ້ຕົກລົງ ທີ່ໄດ້ບັນລຸກັນລະຫວ່າງ ອີ ຣ່ານແລະກຸ່ມຫົກປະເທດທີ່ນຳພາໂດຍສະຫະລັດອາດຈະນຳໄປສູ່ການມີບັນຫາຂັດແຍ້ງ ແລະສົງຄາມເພີ້ມຂຶ້ນ ຢູ່ໃນພາກຕາເວັນອອກກາງ ທີ່ມີບັນຫາຢູ່ແລ້ວນັ້ນ ທ່ານ Kerry ກ່າວວ່າ “ເພາະວ່າ ຖ້າຫາກພວກເຮົາບໍ່ມີຂໍ້ຕົກລົງນີ້ ເວລານັ້ນ ຂ້າພະເຈົ້າ ເຊື່ອວ່າ Ayatollah ຈະກ່າວວ່າ ເປັນຫຍັງຂ້າພະເຈົ້າ ຕ້ອງເຈລະ ຈາກັບພວກນີ້? ເຂົາ ເຈົ້າ ຍັງບໍ່ທັນໄດ້ນຳສົ່ງໃດໆ ເຂົາເຈົ້າບໍ່ເຮັດຫຍັງ ” ເປັນຫຍັງເພື່ອນຮວມງານຂອງພວກ ເຮົາຢູ່ໃນໂລກ ພາກັນໃຫ້ການສະໜັບສະໜູນ ການລົງໂທດ ເວລາເຂົາເຈົ້າເວົ້າວ່າ ການ ລົງໂທດແມ່ນເພື່ອບັງຄັບໃຫ້ມີຂໍ້ຕົກ ລົງ ແຕ່ເຂົາເຈົ້າມີຂໍ້ຕົກລົງແລ້ວ ແລະບັດນີ້ເຂົາເຈົ້າ ພາກັນຢ່າງໜີບໍ? ເພາະສະນັ້ນ ສິ່ງທັງໝົດພັງທະລາຍລົງພ້ອມດ້ວຍໄພອັນຕະລາຍອັນ ໃຫຍ່ຫຼວງຢູ່ໃນຂົງເຂດ ” ທ່ານ Kerry ໄດ້ກ່າວປ້ອງກັນລັດຖະບານສະຫະລັດ ຈາກການຕິຕຽນວ່າ ມັນຄວນທີ່ຈະມີການຊຸກຍູ້ຂະຫຍາຍລາຍການໄປຫຼາຍເລື້ອງ ທີ່ຮວມທັງບັນຫາສິດທິມະນຸດແລະການ ປ່ອຍໂຕຊາວອາເມຣິກັນຫລາຍຄົນ ທີ່ຍັງຖືກກັກຂັງຢູ່ໃນອີຣ່ານ